CELEX: 32005D0403
Language: fi
Date: 2005-05-25 00:00:00
Title: 2005/403/EY: Komission päätös, tehty 25 päivänä toukokuuta 2005, kattojen ja katteiden käyttäytymistä ulkopuolisessa palossa koskevan luokituksen vahvistamisesta tiettyjen rakennustuotteiden osalta neuvoston direktiivin 89/106/ETY mukaisesti (tiedoksiannettu numerolla K(2005) 1501)  (ETA:n kannalta merkityksellinen teksti)

28.5.2005   
            
            
               FI
            
            
               Euroopan unionin virallinen lehti
            
            
               L 135/37
            
         KOMISSION PÄÄTÖS,
   tehty 25 päivänä toukokuuta 2005,
   kattojen ja katteiden käyttäytymistä ulkopuolisessa palossa koskevan luokituksen vahvistamisesta tiettyjen rakennustuotteiden osalta neuvoston direktiivin 89/106/ETY mukaisesti
   (tiedoksiannettu numerolla K(2005) 1501)
   (ETA:n kannalta merkityksellinen teksti)
   (2005/403/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY (1) ja erityisesti sen 20 artiklan 2 kohdan,
   sekä katsoo seuraavaa:
   
               (1)
            
            
               Direktiivissä 89/106/ETY todetaan, että rakennuskohteiden turvallisuuden tasossa kansallisella, alueellisella tai paikallisella tasolla olevien erojen huomioon ottamiseksi voi olla tarpeen vahvistaa perusasiakirjoissa luokat tuotteiden toimivuustasoille jokaisen olennaisen vaatimuksen osalta. Nämä asiakirjat on julkaistu komission tiedonantona direktiivin 89/106/ETY perusasiakirjoista (2).
            
         
               (2)
            
            
               Perusasiakirjassa N:o 2 luetellaan paloturvallisuuden olennaisen vaatimuksen toteuttamisen osalta toisiinsa liittyviä toimenpiteitä, jotka yhdessä vaikuttavat paloturvallisuusstrategian määrittelemiseen, jota voidaan kehittää jäsenvaltioissa eri tavoin.
            
         
               (3)
            
            
               Perusasiakirjassa N:o 2 yksilöidään vaatimukset rakennusalan tuotteille, joita käytetään ulkoiselle palolle alttiiksi joutuvissa katoissa.
            
         
               (4)
            
            
               Yhdenmukaistetulla ratkaisulla neuvoston direktiivin 89/106/ETY täytäntöönpanosta kattojen ja katteiden ulkopuolisessa palossa käyttäytymistä koskevan luokituksen osalta 21 päivänä elokuuta 2001 tehdyllä komission päätöksellä 2001/671/EY (3) hyväksyttiin luokitusjärjestelmä.
            
         
               (5)
            
            
               Tiettyjen plastisolilla päällystettyjen teräskatteiden osalta on tarpeen käyttää päätöksessä 2001/671/EY vahvistettua luokitusta.
            
         
               (6)
            
            
               Monien päätöksen 2000/671/EY luokitukseen sisältyvien rakennustuotteiden ja rakennusmateriaalien ulkopuolisen palon kestävyys on perusteellisesti selvitetty ja riittävän hyvin jäsenvaltioiden sääntelyviranomaisten tiedossa, niin että tämän ominaisuuden testaamista ei vaadita.
            
         
               (7)
            
            
               Tässä päätöksessä säädetyt toimenpiteet ovat pysyvän rakennusalan komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Liitteessä esitetään ne rakennustuotteet ja rakennusmateriaalit, jotka täyttävät kaikki ulkopuolisen palon kestävyyttä koskevat vaatimukset ilman, että niitä tarvitsee erikseen testata.
   2 artikla
   Tämän päätöksen liitteessä esitetään ne päätöksen 2001/671/EY ulkopuolisen palon kestävyyttä koskevat luokituksen mukaiset luokat, joita sovelletaan eri rakennustuotteisiin tai rakennusmateriaaleihin.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 25 päivänä toukokuuta 2005.
      
         
            Komission puolesta
         
         Günter VERHEUGEN
         
            Varapuheenjohtaja
         
      
   
   
      (1)  EYVL L 40, 11.2.1989, s. 12. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      (2)  EYVL C 62, 28.2.1994, s. 1.
   
      (3)  EYVL L 235, 4.9.2001, s. 20.
   
      LIITE
      Tämän liitteen taulukoissa luetellaan ne rakennustuotteet ja rakennusmateriaalit, jotka täyttävät kaikki ulkopuolisen palon kestävyyttä koskevat vaatimukset ilman, että niitä tarvitsee erikseen testata.
      Taulukko
      Ulkopuolisen palon kestävyyttä koskevat luokat plastisolilla päällystetyille teräskatteille
      
                  Tuote
               
               
                  Luokka (1)
                  
               
            
                  
                     Plastisolilla päällystetyt teräskatteet seuraavien erittelyjen mukaiset, osana seuraavien kuvausten mukaisia yksikerros- tai kermikatteita
               
               
                  BROOF (t1)
                  BROOF (t2)
                  BROOF (t3)
               
            
                  
                     Katelevyt: standardien EN 14782 ja EN 14783 mukaiset, profiloituja tai sileitä teräsohutlevyjä tai -paneeleja, jotka on valmistettu kelalla pinnoitetusta galvanoidusta tai sinkki-alumiiniseoksella päällystetystä teräksestä, jossa metallin paksuus on ≥ 0,40 mm ja jonka ulko- ja mahdollisesti myös sisäpinnalla on orgaaninen pinnoite. Ulkopinnoite on nestemäisenä levitettyä plastisolimaalia, jonka kuivan maalikerroksen nimellispaksuus on enintään 0,200 mm, lämpöarvo enintään 8,0 MJ/m2 ja kuivapaino enintään 330 g/m2. Sisäpinnan mahdollisen orgaanisen pinnoitteen lämpöarvo on enintään 4,0 MJ/m2 ja kuivapaino enintään 200 g/m2.
                  
                     Yksikerroskatteet: yksikerroksiset eristämättömät katteet, jotka asennetaan tukirakenteelle (jatkuvat tai erilliset ruoteet) ja joiden palotekninen käyttäytyminen on vähintään luokkaa A2-s1, d0.
                  
                     Kermikatteet: Kermikatteen ulommaisen kerroksen muodostavat plastisolipinnoitetut teräskatelevyt, tukirakenteen palotekninen käyttäytyminen on vähintään luokkaa A2-s1, d0, ja välittömästi plastisolipinnoitetun teräslevyn alla on eristävä kerros, jonka palotekninen käyttäytyminen on vähintään luokkaa A2-s1, d0. Eristeenä on käytettävä standardin EN 13162 mukaista pinnoittamatonta mineraalivillaa eli joko lasivillaa, jonka tiheys on vähintään 10 kg/m3 (nimellinen hartsipitoisuus enintään 5 painoprosenttia) ja paksuus ≥ 80 mm, tai vuorivillaa, jonka tiheys on vähintään 25 kg/m3 (nimellinen hartsipitoisuus enintään 3,5 painoprosenttia) ja paksuus ≥ 80 mm.
                  
                     Saumat – Päällimmäisen katekerroksen mahdollisten saumojen on täytettävä seuraavat vaatimukset:
                  
                              —
                           
                           
                              Trapetsiprofiililevyt – sivuttaislimitysten ulotuttava vähintään yhden harjan yli ja päittäislimitysten oltava vähintään 100 mm.
                           
                        
                              —
                           
                           
                              Aaltomaiset poimulevyt – sivuttaislimitysten ulotuttava vähintään 1,5 poimun yli ja päittäislimitysten oltava vähintään 100 mm.
                           
                        
                              —
                           
                           
                              Sileät levyt tai paneelit – sivuttais- ja päittäislimitysten oltava vähintään 100 mm.
                           
                        
                              —
                           
                           
                              Pystysaumaus – Sivuttaislimitysten liitokset on tehtävä limittäin taitettuina tai katettuina pystysaumoina, joiden ansiosta levyt ovat jatkuvasti tiiviissä kosketuksessa toisiinsa ja liitoksesta tulee vedenpitävä. Mahdollisten päittäislimitysten on oltava vähintään 100 mm.
                           
                        
                     Tiivistysaineena on käytettävä butyylimassaa tai vastaavaa ainetta, jonka nimellistiheys on 1 500–1 700 kg/m3 ja jota levitetään jatkuvana nauhana sauman limittäiselle alueelle noin 45 g/m.
                  
                     Kiinnikkeet: Katelevyt kiinnitetään tukirakenteeseen mekaanisilla metallikiinnikkeillä, jotka varmistavat kattorakenteen stabiiliuden. Niin ikään mekaanisilla metallikiinnikkeillä varmistetaan, että levyt ovat jatkuvasti tiiviissä kosketuksessa toisiinsa ja että liitokset ovat vedenpitävät.
               
            
         (1)  Päätöksen 2001/671/EY liitteessä olevassa taulukossa säädetyt ulkopuolisessa palossa käyttäytymistä koskevat luokat.